- Hindi News
- National
- शैक्षणिक गतिविधियों में सराहनीय योगदान देने वाले 90 छात्रों को किया गया सम्मानित
शैक्षणिक गतिविधियों में सराहनीय योगदान देने वाले 90 छात्रों को किया गया सम्मानित
फरीदाबाद |गवर्नमेंट मॉडल सीनियर सेकेंडरी स्कूल सराय ख्वाजा में सम्मान समारोह का आयोजन किया गया। इसमें 90 छात्रों को शैक्षणिक अन्य गतिविधियों में बेहतर योगदान देने के लिए सम्मानित किया गया। कार्यक्रम की अध्यक्षता प्रिंसिपल डॉ. सुरेश सिंह ने की। मुख्य अतिथि सीनियर डिप्टी मेयर देवेंद्र चौधरी थे। उन्होंने कहा छात्रों में रचनात्मकता आने से उनका सर्वांगीण विकास होता है। छात्र देश के भविष्य हैं। ऐसे में उन्हें रचनात्मक बनाने की जिम्मेदारी शिक्षकों की है। चौधरी ने छात्रों को वार्षिक परीक्षाओं में बेहतरीन प्रदर्शन के लिए शुभकामनाएं दीं। उन्होंने अरशद अली को स्टूडेंट आफ ईयर पुरस्कार से नवाजा। सतीश चौधरी द्वारा संकलित‘‘स्वच्छ भारत-स्वस्थ भारत’’संकलन का भी विमोचन किया। पार्षद जितेन्द्र यादव, युवा पार्षद अजय बैसला और शिक्षा अधिकारी मुनेश चैधरी ने सभी छात्रों को खूब मेहनत कर के परीक्षाओं की तैयारी करने के लिए आग्रह किया। स्थानीय पार्षद यादव ने सराय ख्वाजा के स्कूल के लिए बैंड उपहार में देने की घोषणा की। इस मौके पर बीके गर्ग, मनदीप कौर, जूनियर रेडक्रास प्रभारी रविन्द्र कुमार मनचन्दा, रेणु शर्मा, वीरपाल पीलवान, रूपकिशोर शर्माआदि ने भी बच्चों को उज्जवल भविष्य के लिए आशीष दिया।
फरीदाबाद. सरायके सरकारी स्कूल में आयोजित कार्यक्रम में छात्र को सम्मानित करते सीनियर डिप्टी मेयर देवेंद्र चौधरी।
tgl_Latn sot_Latn hin_Deva hin_Deva hin_Deva awa_Deva